વર્ષ ‘૧૯૨૦’ ફિલ્મથી બોલિવૂડમાં કારકિર્દી શરૂ કરનાર અદા શર્મા હિંદી ફિલ્મો કર્યા બાદ દક્ષિણ ભારતમાં સક્રિય થઇ. અહીં તેના લુક્સ તથા અભિનયની ખૂબ જ પ્રશંસા થઇ. તેની આગામી ફિલ્મોમાં ‘જગ્ગા જાસૂસ’ અને ‘કમાન્ડો-૨’ સામેલ છે. વાસ્તવિક જિંદગીમાં તે કેવી છે તે અંગે જણાવતાં તે કહે છે કે હું એક જ શબ્દમાં મારું વર્ણન ન કરી શકું. મને ટીવી જોવું ખૂબ જ ગમે છે. દરેક રિલીઝ ફિલ્મ જોવાનું હું ચૂકતી નથી. સાથે-સાથે મને પિયાનો વગાડવાનું પણ ગમે છે. ડાન્સ હંમેશાં મારી જિંદગીનો એક ભાગ રહ્યો છે. હું એક સાધારણ છોકરી જેવી છું.